ერნსტ ჰერმან ჰიმლერი

ერნსტ ჰერმან ჰიმლერი (; დ. 23 დეკემბერი, 1905, მიუნხენი, გერმანიის იმპერია — გ. 2 მაისი, 1945) — გერმანელი ჩინოვნიკი, ინჟინერი და შუცშტაფელის რაიხსფიურერის, ჰაინრიხ ჰიმლერის უმცროსი ძმა.

 ბიოგრაფია 
ერნსტ ჰერმან ჰიმლერი დაიბადა 1905 წლის 23 დეკემბერს, გერმანიის იმპერიის ქალაქ მიუნხენში. იგი იყო სკოლის დირექტორის (Oberstudiendirektor), იოზეფ გეჰარდ ჰიმლერის და მარია ჰაიდერის მესამე და უმცროსი შვილი. მისი ძმები იყვნენ ჰაინრიხ ჰიმლერი და გებარდ ლიუდვიგ ჰიმლერი.

ერნსტ ჰიმლერმა დაამთავრა უნივერსიტეტის კურსები 1928 წელს, 1931 წლის 1 ნოემბერს კი ნაცისტურ პარტიაში გაწევრიანდა (პარტიული № 676 777). 1933 წელს იგი გახდა შუცშტაფელის წევრი და ჰაინრიხის დახმარებით, მიიღო სამუშაო ბერლინის რადიოში და მალევე გახდა რაიხის რადიომაუწყებლობის ორგანიზაციის დირექტორი. ზოგიერთ შემთხვევაში, იგი ჰაინრიხს ინფორმაციასაც აწვდიდა. 1939 წელს მან მიიღო შუცშტაფელის შტურბმანფიურერის ჩინი. გარდაიცვალა 1945 წლის მაისში, ბერლინისთვის ბრძოლის დროს.Ernst Klee. Das Kulturlexikon zum Dritten Reich. Wer war was vor und nach 1945 ("The Cultural Encyclopedia of the Third Reich. Who was What before and after 1945"). Frankfurt am Main: S. Fischer, 2007, 720 pages, hardcover, ISBN 978-3-10-039326-5, p. 248

 ლიტერატურა 



 სქოლიო 


კატეგორია:გერმანელი პოლიტიკოსები
კატეგორია:ნაცისტები
კატეგორია:დაბადებული 23 დეკემბერი
კატეგორია:დაბადებული 1905
კატეგორია:გარდაცვლილი 2 მაისი
კატეგორია:გარდაცვლილი 1945
კატეგორია:გერმანელი ინჟინრები
კატეგორია:ბერლინში გარდაცვლილები